अगर नुकसान के बात कीन जाय तौ बहुतै किसान के उपजाऊ खेती चली गे है। बदले मा बंजर खेती मिली है। अगर वहिके पास यतनी ही खेती है तौ वा कसत आपन घर खर्च चलावैं? दूसर नुकसान या कि बहुतै किसानन का अमीर किसान के खेती मिली है तौ वा आज भी कब्जा खातिर परेशान हंै। थोई नेता नगरी अउर अधिकारी के सम्पर्क मा रहैं वाले किसान तौ दोहरा फायदा पाये हैं। अगर उनका कउनौ गरीब किसान के खेती मा चक मिला है तौ वा आसानी से हक पाये है अउर दूसर कइत अगर वहिके जमीन मा गरीब किसान का कब्जा मिला है तौ वा कतौ आपन खेती मा गरीब किसान का कब्जा न देई। तीसर नुकसान या भी भा है कि चकबंदी कर्मचारिन का रूपिया दइके उपजाऊ खेती अमीर अउर बंजर खेती गरीब किसान का दीन गे है। यतना नुकसान सहैं के बाद भी ज्यादातर किसान कब्जा पावैं खातिर दस साल से परेशान हैं। विभाग किसानन के या समस्या से अनजान निहाय, पै या मामला मा चुप्पी काहे साधे है?